Ankerbarn-begrepet blir også brukt om barn som en utenlandsk person uten oppholdstillatelse får sammen med en som har oppholdstillatelse i landet. I mange land, blant annet i USA og Storbritannia, er det slik at den som er født i landet, får statsborgerskap i landet automatisk. Juridisk kalles det jus soli. I de fleste europeiske land, inkludert Norge, er jus sanguinis det som gir statsborgerskap. Slikt blodsbånd vil da være noe som øker muligheten for at familiemedlemmer kan komme til landet hvor ankerbarnet bor.